o spremembi Uredbe (EU) št. 1388/2013 o odprtju in zagotavljanju upravljanja avtonomnih tarifnih kvot Unije za nekatere kmetijske in industrijske izdelke

Predlog je v skladu z načelom sorazmernosti. Predvideni ukrepi so skladni z načeli za poenostavitev postopkov za gospodarske subjekte, vključene v zunanjo trgovino, kot je navedeno v Sporočilu Komisije o avtonomnih tarifnih opustitvah in kvotah. V skladu s členom 5(4) Pogodbe o Evropski uniji (PEU) ta uredba ne presega tistega, kar je potrebno za doseganje zastavljenih ciljev.

2.PRAVNA PODLAGA, SUBSIDIARNOST IN SORAZMERNOST

Predlog je v skladu s kmetijsko, trgovinsko, podjetniško, razvojno, okoljsko in zunanjo politiko Unije.

Ta predlog ne zadeva držav, ki so z Unijo sklenile preferencialni trgovinski sporazum, niti držav kandidatk ali potencialnih držav kandidatk za preferencialne sporazume z Unijo (npr. splošni sistem preferencialov, trgovinski režim za skupino afriških, karibskih in pacifiških držav, sporazume o prosti trgovini).

Svet Evropske unije je 17. decembra 2013 sprejel Uredbo (EU) št. 1388/2013 o odprtju in zagotavljanju upravljanja avtonomnih tarifnih kvot Unije za nekatere kmetijske in industrijske izdelke, da bi se povpraševanje po zadevnih izdelkih v Uniji zadovoljilo pod najbolj ugodnimi pogoji.

Za nekatere izdelke, katerih proizvodnja v Uniji ni zadostna, da bi krila potrebe predelovalne industrije, bi bilo treba določiti avtonomne tarifne kvote. Odpreti bi bilo treba tarifne kvote Unije za ustrezne količine po stopnji dajatve nič ali znižanih stopnjah dajatev, ne da bi to povzročilo motnje na trgu takih izdelkov.

•Razlogi za predlog in njegovi cilji

•Načrti za izvedbo ter ureditve spremljanja, ocenjevanja in poročanja

Predlog nima finančnih posledic za odhodke, ima pa finančne posledice za prihodke. Nepobrane carinske dajatve skupaj znašajo približno 44,7 milijona EUR na leto. Učinek na tradicionalna lastna sredstva proračuna je 35,8 milijona EUR na leto (tj. 80 % skupnega zneska). V oceni finančnih posledic zakonodajnega predloga so bolj podrobno določene proračunske posledice predloga.

Predlog spremembe je popolnoma tehnične narave in se nanaša le na področje uporabe tarifnih kvot, naštetih v Prilogi k Uredbi (EU) št. 1388/2013. Zato za ta predlog ni bila izvedena ocena učinka.

Vse navedene tarifne kvote so bile predmet dogovorov ali kompromisov, doseženih v razpravah skupine za gospodarsko-tarifna vprašanja. Omenjeno ni bilo nobeno potencialno resno tveganje z nepopravljivimi posledicami.

Skrbno je ocenila vsak zahtevek (nov zahtevek ali zahtevek za spremembo). Predvsem je proučila vsak primer, da bi zagotovila, da ne povzroča nobene škode proizvajalcem Unije ter da krepi in utrjuje konkurenčnost proizvodnje v Uniji. Člani skupine za gospodarsko-tarifna vprašanja so zahtevke ocenili na podlagi lastnih razprav in po posvetovanju držav članic z zadevnimi panogami, združenji, trgovinskimi zbornicami in drugimi zainteresiranimi stranmi.

Komisiji je pri oceni tega predloga pomagala skupina za gospodarsko-tarifna vprašanja, ki jo sestavljajo delegacije iz vseh držav članic in Turčije. Pred potrditvijo sprememb iz tega predloga se je skupina sestala trikrat.

Ukrepa sta si namreč podobna, razen tega da tarifne kvote omejujejo obseg uvoza. Na podlagi ocenjevalne študije je bilo ugotovljeno, da je osnovna utemeljitev sheme še vedno veljavna. Podjetja iz Unije, ki uvažajo blago po shemi, lahko znatno prihranijo pri stroških. Ti prihranki pa imajo lahko širše pozitivne učinke (npr. spodbujanje konkurenčnosti, učinkovitejše proizvodne metode ter ustvarjanje ali ohranjanje delovnih mest v Uniji), kar je odvisno od zadevnega izdelka, podjetja in sektorja. Podrobnejši podatki o prihrankih na podlagi te uredbe so v priloženi oceni finančnih posledic zakonodajnega predloga.

3.REZULTATI NAKNADNIH OCEN, POSVETOVANJ Z ZAINTERESIRANIMI STRANMI IN OCEN UČINKA

2018/0386 (NLE)

Predlog

UREDBA SVETA

o spremembi Uredbe (EU) št. 1388/2013 o odprtju in zagotavljanju upravljanja avtonomnih tarifnih kvot Unije za nekatere kmetijske in industrijske izdelke

SVET EVROPSKE UNIJE JE –

ob upoštevanju Pogodbe o delovanju Evropske unije in zlasti člena 31 Pogodbe,

ob upoštevanju predloga Evropske komisije,

ob upoštevanju naslednjega:

(1)Da bi se zagotovila zadostna in neprekinjena oskrba z nekaterimi kmetijskimi in industrijskimi izdelki, ki se v Uniji ne proizvajajo v zadostnih količinah, ter da bi se na ta način preprečile vsakršne motnje na trgu teh izdelkov, so bile z Uredbo Sveta (EU) št. 1388/2013 odprte avtonomne tarifne kvote. Izdelki v okviru navedenih tarifnih kvot se lahko uvažajo v Unijo po znižanih stopnjah dajatve ali po stopnji dajatve nič.

(2)Ker je v interesu Unije, da se zagotovi ustrezna dobava nekaterih kmetijskih, kemičnih in industrijskih izdelkov, ter ob upoštevanju dejstva, da se enaki, enakovredni ali nadomestni izdelki v Uniji ne proizvajajo v zadostnih količinah, bi bilo treba odpreti šest novih tarifnih kvot z zaporednimi številkami 09.2600, 09.2617, 09.2720, 09.2738, 09.2740 in 09.2742 po stopnji dajatve nič za ustrezne količine navedenih izdelkov. V interesu Unije je tudi odpreti tarifne kvote z zaporednima številkama 09.2740 in 09.2742 samo za namene uporabe zadevnih izdelkov za proizvodnjo določenega blaga, proizvedenega v Uniji. Uporabo navedenih kvot bi bilo zato treba pogojevati s posebno rabo izdelkov v skladu s členom 254 Uredbe (EU) št. 952/2013 Evropskega parlamenta in Sveta.

(3)Za tarifne kvote z zaporednimi številkami 09.2684, 09.2686, 09.2723 in 09.2864 pa bi bilo treba povečati višino kvot, saj je to v interesu Unije.

(4)Za tarifno kvoto z zaporedno številko 09.2850 bi bilo treba prilagoditi uvrstitev izdelkov iz navedenih kvot v kombinirano nomenklaturo (KN).

(5)Pojasnjena je bila uvrstitev izdelkov, ki so bili prej zajeti v kvoti z zaporedno številko 09.2844, v KN. Zaradi jasnosti in pravne varnosti bi bilo treba to kvoto z zaporedno številko 09.2844 nadomestiti s kvoto z novo zaporedno številko 09.2820, v kateri je navedena ustrezna oznaka KN.

(6)V primeru tarifnih kvot z zaporednimi številkami 09.2684, 09.2728, 09.2730, 09.2734 in 09.2736 bi bilo treba podaljšati obdobje veljavnosti kvote, saj so bile tarifne kvote odprte samo za obdobje šestih mesecev in je še vedno v interesu Unije, da se navedene tarifne kvote ohranijo.

(7)Ker je področje uporabe tarifnih kvot z zaporednimi številkami 09.2620, 09.2668, 09.2736, 09.2850 in 09.2908 postalo neustrezno za izpolnjevanje potreb gospodarskih subjektov v Uniji, bi bilo treba spremeniti opis izdelkov, ki jih zajemajo navedene kvote. Ohranitev tarifnih kvot z zaporednima številkama 09.2668 in 09.2850 je v interesu Unije le za namene vključitve zadevnih izdelkov med določeno blago, proizvedeno v Uniji. Uporabo navedenih kvot bi bilo zato treba pogojevati s posebno rabo izdelkov v skladu s členom 254 Uredbe (EU) št. 952/2013.

(8)Ker ni več v interesu Unije, da se ohranijo tarifne kvote z zaporednimi številkami 09.2695, 09.2726, 09.2732, 09.2818, 09.2836, 09.2838 in 09.2886, bi jih bilo treba zapreti.

(9)Ob upoštevanju sprememb, ki jih je treba sprejeti, in zaradi jasnosti bi bilo treba nadomestiti Prilogo k Uredbi (EU) št. 1388/2013.

(10)Uredbo (EU) št. 1388/2013 bi bilo zato treba ustrezno spremeniti.

(11)Da bi se izognili prekinitvam pri uporabi sheme tarifnih kvot in da bi upoštevali smernice iz Sporočila Komisije o avtonomnih tarifnih opustitvah in kvotah, je treba spremembe tarifnih kvot iz te uredbe za zadevne izdelke uporabljati od 1. januarja 2019. Ta uredba bi morala zato začeti veljati nemudoma –

SPREJEL NASLEDNJO UREDBO: